Enne matka otsustasin vaadata kui hea on Haapsalu turg. Polnud viga. Kahju vaid, et eestimaiseid ploome, kirsse jm vähevõitu igal turul. Ostsin varem mõned ja mmm, kui head olid, nii Hiiu Sinine, kui midagi suuremat Värska kandist...
Buss tegi giidi ootamiseks peatuse Tuudil ja sain suitsupausi teha. Küllaltki hea näide, kus külapood on, plats on, kuid mitmeid stende laiali ühel ja teisel pool teed! Miks? Ehk see tervisespordi pärast, et kui tuled, siis kappad natuke ringi ja tervis tuleb?
Tuulepark, poolt või vastu? Mina poolt, sest energiat peab saama. Ülioluline eelkõige kohavalik. Tähtis pole mitte ärimeeste maksimumkasum, vaid minimaalne mõju inimestele ja loodusele.
Kunagi see siis olnud saar, nüüdseks osa mandrist, kuid nimi säilinud.
See pilt jäi kiirustades uduseks, muidu oleks hea, küsimaks: Kas tänapäevased tuuleveskid mõõgaks lindudele?...
Vaade Salevere mäelt. Siluri ajastu (Jaagarahu lade), kivimid, mis künkal näha, ajastust 400 miljonit aastat tagasi
Turismibusside peatused on olulised nii külapoele kui teeäärsele söögikohale. Sellele peaks iga tuuri korraldaja mõtlema.